És important entendre que allò que s’hereta és el risc, la susceptibilitat a patir un determinat tipus de càncer. És a dir, no totes les persones que hagin heretat una d’aquestes mutacions desenvoluparan la malaltia, però la probabilitat que acabin patint un càncer serà més gran que la probabilitat de la població general. Només algunes persones amb una mutació genètica desenvoluparan càncer. Si el resultat de la prova és negatiu, no s’ha demostrat que hi hagi risc genètic de desenvolupar càncer. Això, però, no vol dir que no pugui desenvolupar un càncer al llarg de la seva vida. És a dir, una dona pot tenir entre un 45% i un 65% de possibilitats de patir càncer de mama i no desenvolupar mai la malaltia. Mentre que una dona amb un 25% de probabilitats pot desenvolupar un càncer de mama.